Primjer za pohvalu: Zenički župnik paljbom iz topa označio početak iftara

Ramazanski top sa Crkvičkog brda pucnjima vjernike Zenice nastavlja podsjećati na početak i kraj dnevnog posta. Čast da večeras iz ove replike topa Sultan Fatiha pucnjem označi vrijeme iftara povjerena je don Marinu Mariću, župniku zeničke župe Sveti Josip.

Ovo je nesvakidašnji, neobičan i jedinstven, ali izuzetno važan i značajan primjer suživota, uvažavanja, tolerancije i razumijevanja drugog i drugačijeg u Zenici, jer prvi puta je neko druge vjere bio sudionik jedne lijepe tradicije i običaja muslimana na ovim prostorima.

Za svaku pohvalu je ovaj potez don Marina, koji je u Zenicu došao u ljeto prošle godine iz župe Gospe Snježne u Kreševu.